ക്വാര്ട്ടര് ലിറ്റര് ശ്രേണിയിലെ ബജാജിന്റെ പുതിയ വജ്രായുധം പള്സര് N250 പതിപ്പിന്റെ റിവ്യൂ വിശേഷങ്ങള് ലോകമെമ്ബാടുമുള്ള ഇരുചക്ര വാഹന പ്രേമികള്ക്ക് അറിയാവുന്ന പേരുകളില് ഒന്നാണ് ബജാജ് പള്സര്. ഏകദേശം 70 രാജ്യങ്ങളില് സാന്നിധ്യമറിയിച്ച ഈ മോട്ടോര്സൈക്കിളിന്റെ ദശലക്ഷക്കണക്കിന് യൂണിറ്റുകളാണ് ഇന്ത്യന് കമ്ബനി ഇതുവരെ വിറ്റഴിച്ചിരിക്കുന്നതും. പള്സര് ശ്രേണിയില് 125 സിസി മുതല് 220 സിസി വരെയുള്ള നിരവധി വേരിയന്റുകളും മോഡലുകളുമാണ് ബജാജ് അണിനിരത്തിയിരുന്നത്. തുടക്കം യുവാക്കളെ ലക്ഷ്യമിട്ടുള്ള ഒരു എളിയ മോട്ടോര്സൈക്കിളില് ആയിരുന്നു. ശരിക്കും പറഞ്ഞാല് കൃത്യം 20 വര്ഷം മുമ്ബാണ് പള്സര് നിരയിലെ ആദ്യത്തെ മോഡലിനെ ഇന്ത്യന് വിപണി നേരില് കാണുന്നത്. അതൊരു വിപ്ലവത്തിന്റെ തുടക്കമാകുമെന്ന് ബജാജ് പോലും കരുതികാണില്ല. കൃത്യമായി പറഞ്ഞാല് 2001 ഒക്ടോബറിലാണ് ആദ്യമായി പള്സര് പുറത്തിറക്കിയത്. മോട്ടോര്സൈക്കിള് ശ്രേണിക്ക് പുതിയൊരു മാനം സമ്മാനിക്കുന്നതിനുമപ്പുറം പെര്ഫോമന്സ് മോട്ടോര്സൈക്കിളിംഗ് ജനങ്ങള്ക്ക് പരിചയപ്പെടുത്താനും ആദ്യ പള്സര് 150 മോഡലിനായി. ഏറെ നാളായി പള്സര് നിരയുടെ പുതുതലമുറ ആവര്ത്തനത്തെ കാത്തിരുന്ന ഇരുചക്ര വാഹന പ്രേമികള്ക്കായി അടുത്തിടെ ബജാജ് പുതുപുത്തന് 250 സിസി മോഡലുകളുമായി വിപണിയില് എത്തി. 2021 ഒക്ടോബര് 28നാണ് പള്സര് നിരയിലെ വല്യേട്ടന്മാരായ ഏറ്റവും പുതിയ പള്സര് 250 മോഡലുകളെ കമ്ബനി പരിചയപ്പെടുത്തുന്നത്. N250, F250 എന്ന് വിളിക്കപ്പെടുന്ന രണ്ട് തരം വേരിയന്റുകളുമായാണ് ബജാജ് കളംനിറയുന്നത്. ബജാജ് ഇതുവരെ നിര്മിച്ചതില്വെച്ച് ഏറ്റവും വലിയ പള്സര് ബൈക്കുകളാണിവ എന്നതും ശ്രദ്ധേയമാണ്. വര്ഷങ്ങളായി നമുക്ക് പരിചിതമായ പള്സര് കഥാപാത്രത്തെ പുതുരൂപത്തിലേക്ക് കെട്ടിപ്പടുക്കുമ്ബോള് തന്നെ മോട്ടോര്സൈക്കിളിംഗ് ആവേശത്തിന്റെ ഒരു പുതിയ തലവും കൂടിയാണ് ഇവിടെ ഉടലെടുത്തിരിക്കുന്നതെന്ന് നിസംശയം പറയാം. പുതിയ പള്സര് 250 ശ്രേണിയെ കുറിച്ച് കൂടുതല് അറിയാന് നിങ്ങള്ക്ക് താത്പര്യമുണ്ടാകില്ലേ? പള്സര് വല്യേട്ടന്മാരിലെ N250 എന്ന നേക്കഡ് സ്ര്ടീറ്റ് മോട്ടോര്സൈക്കിളിനെ കുറിച്ചുള്ള ടെസ്റ്റ് റൈഡ് റിവ്യൂ വിശേഷങ്ങളിലേക്കാണ് ഞങ്ങള് ഇനി നിങ്ങളെ കൂട്ടിക്കൊണ്ടുപോകാന് ഒരുങ്ങുന്നത്. ആധുനികതയും പുതുമയും കോര്ത്തിണക്കിയപ്പോള് പഴയ പള്സര് ജീനുകള് ഇപ്പോഴും മോഡലുകള്ക്കുണ്ടോ എന്നകാര്യം നമുക്ക് ഒന്ന് പരിശോധിക്കാം. പള്സര് N250 ഡിസൈനും ശൈലിയും പള്സര് N250, F250 എന്നിവയുടെ രൂപകല്പന തന്നെയായിരിക്കും ബജാജിനെ ഏറെ സ്വാധീനിച്ച വിഷയം. മോട്ടോര്സൈക്കിളുകള് പുതിയതായിരിക്കുമ്ബോള് പ്രതീക ലൈനുകള് അതേപടി നിലനിര്ത്തേണ്ടതും അങ്ങേയറ്റം ശ്രമകരമായിരുന്നു. എന്നാല് ഏവരേയും കൊതിപ്പിക്കുന്ന അതിശയകരമായ ഡിസൈന് ശൈലി തന്നെയാണ് പുതിയ മോഡലുകളും പരിചയപ്പെടുത്തിയിരിക്കുന്നത്. മോട്ടോര്സൈക്കിളിന്റെ വശങ്ങളിലൂടെ ഫ്യുവല് ടാങ്കില് നിന്ന് പിന്ഭാഗത്തേക്ക് നീളുന്ന മസ്ക്കുലര് ക്യാരക്ടര് ലൈന് തുടക്കം മുതല് തന്നെ എല്ലാ പള്സര് മോഡലുകളിലും ഒരു സ്റ്റാന്ഡേര്ഡ് ഫീച്ചറാണ്. പിന്നീട് 2006 ല്, ബജാജ് ട്വിന് വെര്ട്ടിക്കല് സ്റ്റാക്ക് എല്ഇഡി ടെയില് ലാമ്ബുകളും അവതരിപ്പിച്ചു. അതിനുശേഷം എല്ലാ പള്സര് മോഡലുകളിലും ഇതൊരു അനിവാര്യ ഘടകമായി മാറുകയായിരുന്നു. ഈ രണ്ട് ഡിസൈന് സവിശേഷതകള് പള്സര് N250, F250 എന്നിവയിലും ബജാജ് നിലനിര്ത്തിയിട്ടുണ്ട്. എന്നിരുന്നാലും ഈ ഘടകങ്ങളും പുതിയ 250 പതിപ്പുകളിലും ചില മാറ്റങ്ങളോടെയാണ് അവതരിപ്പിച്ചിരിക്കുന്നത്. ഹെഡ്ലാമ്ബ് യൂണിറ്റില് മോട്ടോര്സൈക്കിളിന്റെ മുന്ഭാഗം വരെ മസ്കുലര് ലൈന് നീളുന്നു. വെര്ട്ടിക്കല് ടെയില് ലാമ്ബിന് ഇപ്പോള് മുകളിലെ അറ്റത്തേക്ക് നേരിയ വളഞ്ഞ ശൈലിയാണ് സ്വീകരിച്ചിരിക്കുന്നത്. ഈ രണ്ട് ഡിസൈന് ഘടകങ്ങളും മാറ്റിവെച്ചാല്, ബാക്കിയുള്ള മോട്ടോര്സൈക്കിള് ഭാഗങ്ങളെല്ലാം പുതിയതാണ്. പള്സര് N250 അതിന്റെ രൂപകല്പ്പന NS200 മോഡലില് നിന്നും പ്രചോദനം ഉള്ക്കൊണ്ടിട്ടുണ്ടെന്ന് തോന്നിയേക്കാം. എന്നിരുന്നാലും പുതുതലമറ ആവര്ത്തനം വളരെ സ്പോര്ട്ടിയറും കൂടുതല് ആകര്ഷകവുമാണെന്ന് പറയാതെ വയ്യ. മുന്വശത്ത് ഷാര്പ്പും സ്റ്റൈലിഷുമായ ഹെഡ്ലാമ്ബ് യൂണിറ്റിലേക്കാകും ആദ്യം കണ്ണുടക്കുക. ഹെഡ്ലാമ്ബ് ക്ലസ്റ്ററിലെ മധ്യഭാഗത്ത് ഒരു എക്സ്പോസ്ഡ് എല്ഇഡി പ്രൊജക്ടറാണ് ബജാജ് നല്കിയിരിക്കുന്നത്. അത് ഒരു കോണില് സ്ഥാപിച്ചിരിക്കുന്ന എല്ഇഡി ഡിആര്എല്ലുകളാല് ചുറ്റപ്പെട്ടിരിക്കുന്നു. ഹെഡ്ലാമ്ബ് യൂണിറ്റിന് മുകളില് അനലോഗ് ഡിജിറ്റല് ഇന്സ്ട്രുമെന്റ് ക്ലസ്റ്ററാണ് ഇടംപിടിച്ചിരിക്കുന്നത്. പള്സര് N250 സിംഗിള്പീസ് ഹാന്ഡില് ബാറിലാണ് വിപണിയില് എത്തുന്നത്. കൂടാതെ സ്വിച്ച് ഗിയറും പുതുമയുള്ളതാണ്. നേക്കഡ് മോട്ടോര്സൈക്കിളിലെ ഷാര്പ്പ് കോണാകൃതിയിലുള്ളതുമായ ഡിസൈന് ലൈനുകള് പിന്ഭാഗത്തും കാണാനാകും. ഒരു സ്പ്ലിറ്റ് സീറ്റിംഗ് സെറ്റപ്പ് തന്നെയാണ് ഇവിടെയും ബജാജ് മുന്നോട്ടു കൊണ്ടുപോയിരിക്കുന്നത്. സീറ്റുകള് മോട്ടോര്സൈക്കിളിന്റെ മൊത്തത്തിലുള്ള രൂപകല്പ്പനയും ശൈലിയും വര്ധിപ്പിക്കുന്നുവെന്നതിലും തര്ക്കമൊന്നുമില്ല. ഡാര്ക്ക് ഗോള്ഡ് ഷേഡിലാണ് എഞ്ചിന് കേസിംഗ് പൂര്ത്തിയാക്കിയിരിക്കുന്നത്. എഞ്ചിനു കീഴില് ബോഡി കളറില് പൂര്ത്തിയാക്കിയ സൂപ്പര് സ്റ്റൈലിഷ് എഞ്ചിന് കൗളിംഗും ഉണ്ട്. ലളിതവും എന്നാല് മികച്ചതുമായ റെഡ്, വൈറ്റ് ഗ്രാഫിക്സും പള്സര് N250 മോഡലിന്റെ സവിശേഷതയാണ്. മോട്ടോര്സൈക്കിളിന്റെ മൊത്തത്തിലുള്ള രൂപകല്പ്പനയിലേക്ക് ചേര്ക്കുന്ന മറ്റൊരു ഘടകം ഷോര്ട്ട് സ്റ്റബി എക്സ്ഹോസ്റ്റ് യൂണിറ്റാണ്. ട്വിന് പോര്ട്ട് എക്സ്ഹോസ്റ്റ് എന്ഡ്കാനിന് സില്വര് നിറമുള്ള കവറാണ് ലഭിക്കുന്നത്. ഇത് ബാക്കിയുള്ള മോട്ടോര്സൈക്കിളിന് ഒരു കോണ്ട്രാസ്റ്റിംഗ് ഘടകമായി മാറുന്നതിന് സഹായകരമായിട്ടുണ്ട്. പള്സര് N250 ഫീച്ചറുകള് ബജാജ് പള്സര് N250, അതിന്റെ എല്ലാ മുന്ഗാമികളെയും പോലെ മതിയായ ഫീച്ചറുകളുമായാണ് വരുന്നത്. മറ്റൊരു വിധത്തില് പറഞ്ഞാല് ഈ ക്വാര്ട്ടര് ലിറ്റര് മോട്ടോര്സൈക്കിള് വെറും അടിസ്ഥാനകാര്യങ്ങള് മാത്രമാണ് വാഗ്ദാനം ചെയ്യുന്നത്. മുകളില് സൂചിപ്പിച്ചതുപോലെ ഇതിന് ഒരു അനലോഗ് ഡിജിറ്റല് ഇന്സ്ട്രുമെന്റ് ക്ലസ്റ്ററാണ് ബജാജ് നല്കിയിരിക്കുന്നത്. ടാക്കോമീറ്റര് മാത്രമാണ് അനലോഗിന് കീഴില് വരുന്നത്. ഇത് വര്ഷങ്ങളായി പള്സര് മോഡലുകളുടെ സിഗ്നേച്ചര് സ്വഭാവങ്ങളിലൊന്നാണ്. N250 പതിപ്പില് ടാക്കോമീറ്റര് മധ്യഭാഗത്തായാണ് സ്ഥാപിച്ചിരിക്കുന്നത്. അതേസമയം ഇടതുവശത്ത് ടെല്ടെയില് ലൈറ്റുകളും വലതുവശത്ത് ഒരു എല്സിഡി സ്ക്രീനും ഉണ്ട്. സ്പീഡോമീറ്റര്, ഓഡോമീറ്റര്, ട്രിപ്പ് മീറ്ററുകള്, ഫ്യുവല് ലെവല്, ലൈവ് മൈലേജ്, ഡിസ്റ്റന് തുടങ്ങിയ നിരവധി വിവരങ്ങളാണ് സ്ക്രീന് പ്രദര്ശിപ്പിക്കുന്നത്. A,B എന്നിങ്ങനെ രണ്ട് ട്രിപ്പ് മീറ്ററുകള്ക്കായി ആവറേജ് ഫ്യുവല് ഇക്കണോമിക്കായും ഈ ഇന്സ്ട്രുമെന്റ് ക്ലസ്റ്റര് വാഗ്ദാനം ചെയ്യുന്നുണ്ട്. മറ്റെല്ലാ പള്സറുകളേയും പോലെ സ്വിച്ച് ഗിയറുകള് പുതിയതും ബാക്ക്ലൈറ്റ് സവിശേഷതയുള്ളതുമാണ്. സ്വിച്ചുകളുടെ ഗുണനിലവാരത്തിന്റെ കാര്യത്തില് ബജാജ് ഒരു വിട്ടുവീഴ്ച്ചയും ചെയ്തിട്ടില്ലെന്ന് പറയാം. നിങ്ങളുടെ മൊബൈല് ഫോണ് ചാര്ജ് ചെയ്യുന്നതിനുള്ള യുഎസ്ബി സ്ലോട്ടും സിംഗിള്ചാനല് എബിഎസും പുതിയ ബജാജ് പള്സര് N250 മോഡലിന്റെ മറ്റ് പ്രധാന സവിശേഷതകളില് ഉള്പ്പെടുന്നു. എന്നിരുന്നാലും ബൈക്കുകളില് നിന്നും ഒഴിവാക്കപ്പെട്ട ഒരു പ്രധാന സവിശേഷതയുടെ അഭാവം എടുത്തുപറയേണ്ട ഒന്നാണ്. ഇന്നത്തെ കാലത്ത് ബ്ലൂടൂത്ത് കണക്റ്റിവിറ്റി ഒരു അനിവാര്യതയായി മാറിയിട്ടുണ്ട്. ചില എന്ട്രി ലെവല് മോട്ടോര്സൈക്കിളുകളിലും സ്മാര്ട്ട്ഫോണ് കണക്റ്റിവിറ്റി സജ്ജീകരിച്ചിരിക്കുന്നതിനാല് N250 ഇക്കാര്യത്തില് നിരാശയുളവാക്കിയേക്കാം. എഞ്ചിന് പെര്ഫോമന്സും റൈഡിംഗ് ഇംപ്രഷനും പള്സര് മോട്ടോര്സൈക്കിളുകള് എല്ലായ്പ്പോഴും അവയുടെ പെര്ഫോമന്സിന്റെ കാര്യത്തിലാണ് അറിയപ്പെട്ടിരുന്നതു തന്നെ. ഇക്കാര്യത്തില് ഒരു വിട്ടുവീഴ്ച്ചയുമില്ലാതെയാണ് കരുത്തുകൂടിയ ക്വാര്ട്ടര് ലിറ്റര് മോഡലുകളെയും ബജാജ് അണിയിച്ചൊരുക്കിയിരിക്കുന്നത്. എഞ്ചിന് തികച്ചും പുതിയതാണ്. എയര്ഓയില് കൂള്ഡ്, 249 സിസി, സിംഗിള് സിലിണ്ടര് യൂണിറ്റാണ് പള്സര് N250 വേരിയന്റിന്റെ ഹൃദയം. ഇത് 8,750 rpmല് പരമാവധി 24.1 bhp കരുത്തും 6,500 rpmല് 21.5 Nm torque ഉം ഉത്പാദിപ്പിക്കാന് പ്രാപ്തമാണ്. സ്ലിപ്പര് അസിസ്റ്റ് ക്ലച്ചുള്ള 5 സ്പീഡ് ഗിയര്ബോക്സുമായാണ് എഞ്ചിന് ജോടിയാക്കിയിരിക്കുന്നത്. എക്സ്ഹോസ്റ്റ് നോട്ടും ശ്രദ്ധേയമാണ്. വളരെ ഉച്ചത്തിലുള്ള ഒരു സജ്ജീകരണമല്ല ഇവിടെ കൊടുത്തിരിക്കുന്നത് എന്ന കാര്യവും സ്വീകാര്യമാണ്. എല്ലാ പള്സര് ബൈക്കുകളെയും പോലെ തന്നെ ഗംഭീര പവര്, ടോര്ഖ് കണക്കുകളാണ് പുതിയ N250 നല്കുന്നത്. 3,000 rpmല് താഴെ എഞ്ചിന് വിറവലുണ്ട്. എന്നാല് ഇതിനുശേഷം കഥയാകെ മാറുകയാണ്. എല്ലാ ഗിയറുകളിലും നല്ല ടോര്ഖി ഫീലാണ് ബൈക്ക് നല്കുന്നത്. മിഡ്റേഞ്ചാണ് സ്വീറ്റ് സ്പോട്ടായി അനുഭവപ്പെടുന്നത്. എഞ്ചിന് വളരെ സ്മൂത്താണ്. ധാരാളം വൈബ്രേഷനുകള് ഇല്ലെന്നതും ദീര്ഘദൂര യാത്രകള്ക്ക് സഹായകരമാവും. 100 കിലോമീറ്റര് വേഗത കഴിഞ്ഞാല് ആറാമത്തെ ഗിയറിന്റെ ആവശ്യകത അനുഭവപ്പെടാന് തുടങ്ങും. ഇവിടെയാണ് ബജാജിന് കൂടുതല് വാങ്ങുന്നവരെ കീഴടക്കാനും കഴിയുക. ഹാന്ഡിലിംഗിന്റെ കാര്യത്തില് പള്സര് N250 സന്തുലിതമാണ്. സിംഗിള്പീസ് ബാര് ഹാന്ഡില് ഉണ്ടെങ്കിലും ഇതിന് അഗ്രസീവ് റൈഡിംഗ് പൊസിഷനാണ് പ്രതിദാനം ചെയ്യുന്നത്. ഇത് സെഗ്മെന്റിലെ മറ്റ് മോഡലുകളില് നിന്ന് വേറിട്ടുനില്ക്കുന്ന ചില മികച്ച ഹാന്ഡിലിംഗ് സവിശേഷതകളിലേക്ക് വിവര്ത്തനം ചെയ്യാനും ബജാജിന് സാധിച്ചിട്ടുണ്ട്. വേഗത്തിലുള്ള കോര്ണറിംഗ് സമയത്ത് പോലും നല്ല ആത്മവിശ്വാസമാണ് ബൈക്ക് നല്കുന്നത്. റൈഡ് ക്വാളിറ്റിയുടെ കാര്യത്തിലും പുതിയ N250 വളരെ സുഖകരമായി മാറുന്നു. കൈകാര്യം ചെയ്യാന് സഹായിക്കുന്നതിനായി സസ്പെന്ഷന് സ്റ്റിഫര് ഭാഗത്താണ് സജ്ജീകരിച്ചിരിക്കുന്നത്. എന്നിരുന്നാലും ഇത് റൈഡ് ഗുണനിലവാരത്തെ പ്രതികൂലമായി ബാധിച്ചിട്ടില്ല. N250 കളര് ഓപ്ഷന്, വില, എതിരാളികള് ബജാജ് പള്സര് N250 റേസിംഗ് റെഡ്, ടെക്നോ ഗ്രേ എന്നിങ്ങനെ രണ്ട് കളര് ഓപ്ഷനുകളിലാണ് വിപണിയില് എത്തുന്നത്. രണ്ട് നിറങ്ങളും മോട്ടോര്സൈക്കിളില് വളരെ മനോഹരമായി ഇഴുകിചേരുന്നുണ്ട്. 1.38 ലക്ഷം രൂപയാണ് ബജാജ് പള്സര് N250 നേക്കഡ് മോഡലിനായി മുടക്കേണ്ട എക്സ്ഷോറൂം വില. സെഗ്മെന്റിലെ ഏറ്റവും വിലകുറഞ്ഞ മോട്ടോര്സൈക്കിളുകളില് ഒന്നാണിത് എന്നതാണ് ഇതിന്റെ ഏറ്റവും വലിയ പ്രത്യേകളില് ഒന്ന്. രാജ്യത്തെ 250 സിസി ക്വാര്ട്ടര് ലിറ്റര് മോട്ടോര്സൈക്കിള് സെഗ്മെന്റില് യമഹ FZ25, സുസുക്കി ജിക്സര് 250, കെടിഎം 250 ഡ്യൂക്ക് എന്നിവയുമായാണ് പള്സര് N250 മാറ്റുരയ്ക്കുന്നത്. ലിക്വിഡ് കൂളിംഗ്, ആറാം ഗിയര് എന്നിവയുടെ പോരായ്മകള് മാറ്റിനിര്ത്തിയാല് യുവാക്കളെ ആകര്ഷിക്കാന് തികച്ചും പ്രാപ്തമായ ബൈക്കാണിതെന്ന് നിസംശയം പറയാം. source: drivespark.com